[{"text_idx": "#000006", "text": "Cydnabyddir y Nadolig gan lawer fel tymor ewyllys da, ac wythnos nesaf yng Nghanolfan Dylan Thomas, byddwn yn dangos ein diolchgarwch i Gronfa Dreftadaeth y Loteri am ei chefnogaeth wrth sefydlu ein harddangosfa \u2018Dwlu ar y Geiriau\u2019."}, {"text_idx": "#000007", "text": "O ddydd Llun 11 i ddydd Gwener 15 Rhagfyr, byddwn yn dangos ein diolchgarwch i bawb sy\u2019n cefnogi Cronfa Dreftadaeth y Loteri drwy brynu tocynnau loteri a chardiau crafu."}, {"text_idx": "#000008", "text": "Bydd y 15 ymwelydd cyntaf a\u0302\u2019n harddangosfa \u2018Dwlu ar y Geiriau\u2019 bob dydd sy\u2019n meddu ar docyn neu gerdyn crafu\u2019r Loteri Genedlaethol yn derbyn bag rhoddion Dylan Thomas am ddim. Yn ogystal rydym wedi ymuno a\u0302 Chaffi 1825, a reolir gan Brifysgol Cymru y Drindod Dewi Sant, i estyn ein cynigion i gynnwys diod boeth maint cyffredin a mins-pei am ddim."}, {"text_idx": "#000009", "text": "Bydd yr wythnos hon o ewyllys da i\u2019r rheiny sy\u2019n ein cefnogi yn dod i ben ddydd Gwener 15 Rhagfyr gyda Chwmni Theatr Fluellen yn dychwelyd i Ganolfan Dylan Thomas gyda\u2019i addasiad hyfryd o glasur y Nadolig \u2013 A Child\u2019s Christmas in Wales. Yn ymuno a\u0302\u2019r actorion fydd y delynores Geltaidd glodwiw, Delyth Jenkins, sydd wedi teithio i bedwar ban byd yn y gorffennol, gan gynnwys Ewrop a\u2019r Unol Daleithiau."}, {"text_idx": "#000011", "text": "Am fwy o wybodaeth am yr Wythnos Diolch, neu unrhyw un o\u2019n digwyddiadau Nadoligaidd sydd ar ddod, ffoniwch ni ar 01792 463980."}, {"text_idx": "#000013", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000014", "text": "Croeso i Ganolfan Dylan Thomas!"}]